Diari Oficial de la Generalitat Valenciana


Sumari del DOGV 5123, del 27-10-2005 (2005/11556)

ORDE de 12 d'agost de 2005, de la Conselleria de Cultura, Educació i Esport, per la qual s'atribuïx la denominació específica de Miguel Hernández a l'Instituto de Educación Secundaria de Bigastro.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5123

Data del DOGV
:   27-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11504


Data del document
:   12-08-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Bigastro
    * centre d'ensenyament
    * ensenyament públic

ORDE de 12 d'agost de 2005, de la Conselleria de Cultura, Educació i Esport, per la qual s'atribuïx la denominació específica de Miguel Hernández a l'Instituto de Educación Secundaria de Bigastro. [2005/X11351]  
El consell escolar de l'Instituto de Educación Secundaria de Bigastro, en la sessió celebrada el 25 de novembre de 2004, va aprovar sol·licitar per al mencionat centre la denominació específica de Miguel Hernández.  
Esta proposta va ser aprovada pel consell escolar municipal en sessió celebrada el dia 19 d'octubre de 2004 i disposa, a més, de l'informe favorable de la inspecció educativa de la Direcció Territorial de Cultura, Educació i Esport d'Alacant, de data 17 de desembre de 2004.  
Miguel Hernández i Gilabert (1910-1942). Escriptor autodidacte, passa de ser un jove pastor de cabres, amb l'esforç de l'autoeducació i dels llibres que aconseguix de les biblioteques i de tertúlies sobre literatura, a convertir-se en l'autor de poemes i articles literaris en la premsa. A poc a poc, amb constància i curiositat, va ocupant un lloc important entre els membres de la literatura espanyola dels anys 30. Amb l'esclat de la Guerra Civil en 1936, la seua creació lírica es transforma en arma de denúncia, testimoni, instrument de lluita ja entusiasta, ja silenciosa i desesperada. És capturat i la seua estada per diverses presons del país es trunca per una tuberculosi aguda que li causa la mort. L'elecció d'esta denominació se centra en el fet que el citat Institut és el resultat de la transformació d'un antic col·legi públic denominat Miguel Hernández i que la població el coneix per la seua antiga denominació.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres han de tindre una denominació específica.  
L'article 3.2 del Reglament Orgànic i Funcional dels instituts d'Educació Secundària establix que, una vegada creat el centre, el consell escolar podrà proposar a l'esmentada Conselleria la denominació específica, després de l'informe previ favorable del Consell Escolar Municipal o, si no n'hi ha, del ple de l'ajuntament corresponent  
L'article 3.3 del mencionat Reglament establix que no podran haver-hi al mateix municipi, centres amb idèntica denominació específica o que puga induir a error o confusió. El Registre de Centres Docents de la Comunitat Valenciana va certificar, el 13 de juny de 2005, que no hi ha cap centre inscrit amb la dita denominació específica a la localitat de Bigastro.  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,  
ORDENE  
Concedir la denominació específica de Miguel Hernández a l'Instituto de Educación Secundaria de Bigastro, codi 22218825.  
DISPOSICIÓ ADDICIONAL ÚNICA  
Esta disposició s'inscriurà en el Registre de Centres Docents de la Comunitat Valenciana.  
DISPOSICIONS FINALS  
Primera  
La present orde produirà efectes des del mateix dia de la seua publicació en el Diari Oficial de la Generalitat Valenciana.  
Segona  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar de l'endemà de la publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
València, 12 d'agost de 2005  
El conseller de Cultura, Educació i Esport,  
ALEJANDRO FONT DE MORA TURÓN